
*Projekts*



**SMILTENES NOVADA PAŠVALDĪBAS DOME**

Reģ. Nr.90009067337, Dārza iela 3, Smiltene, Smiltenes novads, LV-4729

tālr.: 64774844, e-pasts pasts@smiltenesnovads.lv

**SAISTOŠIE NOTEIKUMI**

Smiltenē

2024.gada \_\_\_.\_\_\_\_\_\_\_\_\_ Nr. \_\_/24

*Apstiprināti*

*ar Smiltenes novada pašvaldības domes*

*2024.gada \_\_\_.\_\_\_\_\_ lēmumu*

*Nr.\_\_\_\_ (prot. Nr. \_\_\_, \_\_\_. §)*

**Grozījumi Smiltenes novada pašvaldības domes 2023. gada 25. janvāra saistošajos noteikumos Nr. 3/23 "Par brīvprātīgās iniciatīvas pabalstiem Smiltenes novada pašvaldībā"**

*Izdoti saskaņā ar Pašvaldību likuma 44. panta otro daļu*

Izdarīt Smiltenes novada pašvaldības domes 2023. gada 25. janvāra saistošajos noteikumos Nr. 3/23 "Par brīvprātīgās iniciatīvas pabalstiem Smiltenes novada pašvaldībā"" (Latvijas Vēstnesis, 26, 06.02.2023.) šādus grozījumus:

1. izteikt 2. punktu šādā redakcijā:

“2. Tiesības saņemt Pabalstus ir mājsaimniecībai vai vienai personai, kura saimnieko atsevišķi (turpmāk – mājsaimniecība), kura deklarējusi dzīvesvietu un faktiski dzīvo Smiltenes novada administratīvajā teritorijā, izņemot Noteikumu 6.3 un 7.1 punktā minēto pabalstu, ko piešķir neatkarīgi no mājsaimniecības deklarētās vai faktiskās dzīvesvietas.”;

1. papildināt noteikumus ar 6.3 punktu šādā redakcijā:

“6.3 Tiesības saņemt ēdināšanas pabalstuizglītojamajiemSmiltenes novada pašvaldības vispārizglītojošajās izglītības iestādēs izglītības posmā no 5.-9. klasei, ir:

6.3 1.daudzbērnu ģimeņu, ko apliecina derīga Latvijas Goda ģimenes apliecība "3+ Ģimenes karte", bērniem 100% apmērā, ņemot vērā attiecīgajā izglītības iestādē esošās ēdināšanas izmaksas vienam bērnam dienā;

6.3 2.bērniem, kurimācās vispārizglītojošā izglītības iestādē programmā 21015811 (speciālās pamatizglītības programma izglītojamajiem ar garīgās attīstības traucējumiem). – apmaksājot pusdienas, ņemot vērā attiecīgajā izglītības iestādē esošās ēdināšanas izmaksas.

1. papildināt noteikumus ar 7.1 punktu šādā redakcijā:

“7.1 Tiesības saņemt ēdināšanas pabalstuizglītojamajiemSmiltenes novada pašvaldības pirmsskolas izglītības iestādē, ir:

7.1 1.daudzbērnu ģimeņu, ko apliecina derīga Latvijas Goda ģimenes apliecība "3+ Ģimenes karte", bērniem 100% apmērā, ņemot vērā attiecīgajā izglītības iestādē esošās ēdināšanas izmaksas vienam bērnam dienā;

7.12.bērniem, kurimācās pirmsskolas izglītības iestādē programmā 01015811 (speciālās pirmsskolas izglītības programma izglītojamajiem ar garīgās attīstības traucējumiem) - apmaksājot pusdienas, ņemot vērā attiecīgajā izglītības iestādē esošās ēdināšanas izmaksas.

1. Noteikumi stājas spēkā 2024. gada 1. septembrī.

Smiltenes novada pašvaldības domes priekšsēdētājs  E.Avotiņš

**Paskaidrojuma raksts  
saistošajiem noteikumiem Nr. \_\_\_/24 "Grozījumi Smiltenes novada pašvaldības domes 2023. gada 25. janvāra saistošajos noteikumos Nr. 3/23 "Par brīvprātīgās iniciatīvas pabalstiem Smiltenes novada pašvaldībā""**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1.Mērķis un nepieciešamības pamatojums | 1.1. Saistošo noteikumu izdošanas mērķis – paplašināt Smiltenes novada pašvaldības (turpmāk – pašvaldība) atbalstu ēdināšanas maksas samaksai izglītojamajiem, papildinot to ar mērķa grupu izglītojamiem neatkarīgi no to mājsaimniecības deklarētās vai faktiskās dzīvesvietas, kas apgūst izglītības programmas Smiltenes novada pašvaldības vispārizglītojošajās izglītības iestādēs pirmsskolas izglītības posmā vai no posmā no 5.-9. klasei, un ir:   * + 1. daudzbērnu ģimeņu bērniem, ko apliecina derīga Latvijas Goda ģimenes apliecība "3+ Ģimenes karte", apmaksājot ēdināšanas pakalpojumus 100% apmērā, ņemot vērā attiecīgajā izglītības iestādē esošās ēdināšanas izmaksas vienam bērnam dienā;     2. mācās vispārizglītojošajās izglītības iestādē programmā 21015811 (Speciālās pamatizglītības programma izglītojamajiem ar garīgās attīstības traucējumiem) vai programmā 01015811 (Speciālās pirmsskolas izglītības programma izglītojamajiem ar garīgās attīstības traucējumiem) apmaksājot ēdināšanas pakalpojumu par pusdienu ēdienreizi, ņemot vērā attiecīgajā izglītības iestādē esošās ēdināšanas izmaksas.   1. Brīvprātīgās iniciatīvas pabalstus izmaksās Smiltenes pašvaldības iestāde "Smiltenes novada Sociālais dienests" pašvaldības apstiprinātā budžeta ietvarā.   2. Saskaņā ar Pašvaldību likuma 44. panta otrajā daļā noteikto, dome ir tiesīga izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos un Ministru kabinetu noteikumos paredzēto funkciju izpildes kārtību. |
| 2. Fiskālā ietekme uz pašvaldības budžetu | * 1. Saistošo noteikumu īstenošanas fiskālās ietekmes prognoze uz pašvaldības budžetu:      1. tie palielina izdevumu daļu;      2. lai īstenotu saistošos noteikumus, nav jāsamazina finansējums citām pozīcijām.   2.2. Piešķirot ēdināšanas pabalstu, kā pašvaldības brīvprātīgās palīdzības pabalstu un rēķinot to uz mācību mēnešu skaitu gadā (mēneši), un pieņemot, ka atbalsts tiktu sniegts 16 bērniem (12 daudzbērnu ģimeņu bērni un 4 bērniem, kas mācās speciālās pamatizglītības programmā vai speciālās pirmsskolas izglītības programmā) kopumā pašvaldības budžetā šī mērķa īstenošanai paredzami finanšu līdzekļi 7718,40 *euro* apmērā. Aprēķinā iekļautas apstiprinātā izglītības iestāžu izglītojamo ēdināšanas maksa. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme - ietekmēs cilvēku labsajūtu, sabiedrību kopumā.  3.2. Saistošajiem noteikumiem nav tiešas ietekmes uz vidi, iedzīvotāju veselību, uzņēmējdarbības vidi un konkurenci. |
| 4. Ietekme uz administratīvajām procedūrām un to izmaksām | 4.1. Visas personas, kuras skar šo noteikumu piemērošana, var griezties Smiltenes novada Sociālajā dienestā, Dārza ielā 11, Smiltenē, Smiltenes novadā.  4.2. Sociālā dienesta pieņemto lēmumu var apstrīdēt Smiltenes novada pašvaldības domē. Smiltenes novada pašvaldības domes pieņemto lēmumu var pārsūdzēt Administratīvā procesa likuma noteiktajā kārtībā mēneša laikā no tā spēkā stāšanās datuma Administratīvajā rajona tiesā, Voldemāra Baloža ielā 13A, Valmierā, LV-4201.  4.3. Saistošie noteikumi tiks publicēti oficiālajā izdevumā "Latvijas Vēstnesis", informācija par tiem - Smiltenes novada pašvaldības informatīvajā izdevumā "Smiltenes Novada pašvaldības Vēstis" un ievietoti Smiltenes novada pašvaldības interneta mājaslapā www.smiltenesnovads.lv. |
| 5. Ietekme uz pašvaldības funkcijām un cilvēkresursiem | 5.1. Pašvaldību funkcijas, kuru izpildei tiek izstrādāti šie saistošie noteikumi - brīvprātīgo iniciatīvu izpilde atbilstoši Pašvaldību likuma 5. pantam.  5.2. Saistošo noteikumu izpildes nodrošināšanai nav nepieciešams veidot jaunas Pašvaldības institūcijas, darba vietas vai paplašināt esošo institūciju kompetenci. |
| 6. Informācija par izpildes nodrošināšanu | 6.1. Saistošo noteikumu izpildi nodrošinās Smiltenes novada pašvaldības iestāde “Smiltenes novada Sociālais dienests”, pieņemot un izskatot iesniegumus, pieņemot lēmumu un nodrošinot pabalstu izmaksu.  6.2. Sociālā dienesta lēmuma apstrīdēšanas gadījumā lēmumu pieņemšanu nodrošina Smiltenes novada pašvaldības dome. |
| 7. Prasību un izmaksu samērīgums pret ieguvumiem, ko sniedz mērķa sasniegšana | 7.1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  7.2. Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām | 8.1. Saistošo noteikumu projektu izstrādājusi Pašvaldības speciālistu un domes deputātu darba grupa.  8.2. Saistošo noteikumu projekts, atbilstoši [Pašvaldību likuma](https://likumi.lv/ta/id/336956-pasvaldibu-likums) [46.](https://likumi.lv/ta/id/336956-pasvaldibu-likums#p46) panta trešajai daļai, nodots sabiedrības viedokļa noskaidrošanai, publicējot Smiltenes novada pašvaldības tīmekļa vietnē www.smiltenesnovads.lv., nosakot, ka viedoklis jāsniedz, rakstot Pašvaldībai uz e-pasta adresi: [pasts@smiltenesnovads.lv](mailto:pasts@smiltenesnovads.lv).  8.3. Pēc saistošo noteikumu projekta publicēšanas pašvaldības tīmekļvietnē 2024. gada \_\_\_. \_\_\_ (https://smiltenesnovads.lv/pasvaldiba/dokumenti/domes saistošie noteikumi/) līdz 2024. gada \_\_\_. \_\_\_\_\_ (ieskaitot) no sabiedrības *\_ir (kādi)/nav \_\_* saņemti sabiedrības viedokļi, priekšlikumi vai iebildumi. |

Smiltenes novada domes priekšsēdētājs *E. Avotiņš*